378 Via

Vita nostra quedam autem via est. Cuius principium est fetidum et pollutum, medium lubricum et versutum, tercium, id est, mors, periculosum et non tutum. Ideo contra ista tria Christus se viam fecit, Joan. 14[:6]: *Ego sum via veritas*, sine errore, *[et] vita*, sine timore. Philosophi cognouerunt Deum, sed quia displicuit eis, Christus in immo transierunt et non in via.

Augustinus, *De verbis Domini,* sermo 56, nisi Christus via fuisset, semper erraremus. Non dico tibi, Quere viam. Nam ipsa via venit ad te. Surgere ergo et ambula, non pedibus sed moribus. Melius est enim in via claudicare, quam preter viam fortiter ambulare. Si ergo sit via set per eam ambulare, sed hoc non possumus nisi aut sequendo eius innocenciam uel eius penitentiam. Nam /f. 118va/ draco traxit *terciam partem stellarum* cum *cauda* sua in terra, scilicet illos qui sunt in tercio gradu, scilicet, extra statum innocencie aut penitencie, Apo. 12[:4]. Vnde et due persone inuenerunt viam in paradisum, Enoch [Gen. 5:24] et Elias [4 Reg. 2:11], qui has duas vias prefigurabant in signum quod qui in neuter sunt non intrabunt paradisum.

Vnde Chrisostomus, *Super Mattheum,* homilia 18, [nec] incidunt in manus diaboli, nisi qui ambulant in via peccatorum. Si ergo vadis ad diabolum, non imputes diabolo quod ipse te traxit, sed tibi ipsi, quia iuisti ad illum. Numquam enim porta ducit ad viam? Sed econtro via ducit ad portam. Sic diabolus non ducit ad peccata, sed econtra peccata ad diabolum.

Vnde Augustinus, vbi supra, ambulare vis, dicit Christus, Ego sum via. Falli non vis in via, dicit Christus, Ego sum veritas. Mori non vis in fine vie, dicit Christus, Ego sum vita. Via in exemplo, veritas in promisso, vita in premio. Sed quia arta est ista via, ideo pauci gradiuntur per eam, Matt. 7[:14]. Et ideo dicit Jer. 6[:16]: *Interrogate de semitis antiquis quæ sit via bona, et ambulate in ea*. Bona est omnis via que ducit ad bonum prouerbum, et precipue si ducat ad summum bonum, Prou. 14[:12]: *Est via quæ videtur homini* recta, *novissima ejus* ducunt *ad mortem*. Cum ergo Christus via sit vade per eam. Alia forte delicias habet, sed periculosa est quia latronibus plena.

Vnde Gregorius, *Super evangelium,* homilia 11, in presenti vita quasi in via sumus, qua ad patriam pergimus. Maligni autem spiritus iter quasi quidam latrunculi obsident. Depreaedari ergo desiderat, qui thesaurum publice portat in via. Aliquando contingit quod alius dominus custodit vias terre sue et tunc secure ibidem transitur. Quod videntes latrones associant, sicut ipsis transeuntibus et adducunt eos a via recta, et tunc spoliant eos et quandoque occidunt. Sic Christus custodit viam fidei et virtutum in qua nullum est periculum, sed diabolus associat se transeuntibus et sepe spoliat, Jer. 21[:8]: *Ecce do coram vobis viam vitæ, et viam mortis*.

Vnde Ysidorus, *De summo bono*, libro primo, capitulo 18, primum est unicuique materiam scire quid appetat. Deinde ut id quod appetit apprehendat. Imperfecta quippe sapientia est, quo tendas nescire, et nescire iter per quod expediat. Quid enim si quis famis tempore regionem vbertatis videat, et viam qua ibidem pergatur ignoret? Ecce per viam patriam quisque querit, sed viam errando perdidit graditur talis, sed non proficit. Quia quanto plus ambulat, plus ab eo quod querit elongatur.

Item Gregorius, *Moralium* 22, sepe iter rectum mundumque pergimus. Sed tamen ortis juxta viam vepribus per vestimenta retinemur. In via non offendimus sed a latere nature corrupte nascuntur vepers concupiscentie quibus vestes, id est, anime virtutes lacerentur quominus in via penitenti proficimus, 1 Pet. 2[:15] qui *derelinquentes viam rectam erraverunt*. Nec mirum quia multo plures sunt vie ad errandi quam recitudinem tenendi. Est enim via mala multiplex. Nam aliqua est via deserta yctide, Ysai. 57[:17] homo *abiit vagus in via cordis sui*. Est etiam via lutosa gule [1] Esdre 10[:16]: *Abierunt omnes* manducare et bibere. Est via lubrica testitudinis contra parietem, Psal. [9:26]: *Inquinatæ sunt viæ illius in omni tempore*. Et in canonica Jude c. 1[:7]: *Abeuntes post carnem alteram, factae sunt exemplum, ignis aeterni poenam sustinentes*. Sic *abiit Ruben et dormiuit cum Bala concubina patris [sui]*, Gen. 35[:22].

Est via spinosa auaritie que pungit per solicitudinem, sic vadit perdix ad rapiendum oua aliena que tamen postmodum perditur, Jer. 17[:11]: *Perdix fovit quæ non* reperit. Psal. [13:3*]: Contritio et infelicitas in viis eorum*. Et Osee 2[:6]: *Sepiam viam tuam spinis*. Vide ititur quam miserum sit per artam viam peruenire ad malum hospicium sed multi sunt qui non possunt dormire nisi in tumultu sicut molendinarii.

¶ Et via petrosa iracundi est via superbie montuosa et ruinosa, Prou. 17[:16]: *Qui altum facit domum suam quærit ruinam*. Sicut vrsus ascendit arbore pro melle habendo et ruit. Ideo dicitur Eccli. 32[:25]: *In via ruinæ non eas*. Est via tenebrosa inuidie, canonica Jude [1:11]: *Væ illis, quia in via Cain abierunt*. Est via profunda diffidencie per quam Judas ambulauit quando laqueo se suspendit est via laborosa auaricie que adquerit cum labore seruat cum timore perdit /f. 118vb/ cum dolore Sap. 5[:7-8]: *Lassati sumus in via iniquitatis, [et] ambulavimus vias difficiles*. *Quid nobis profuit,* etc. Sicut talpa semper fodit in terra habens oculos sub pelle quibus non nisi prope mortem et tunc rumperitur pellis illa et hec, *Est via que videtur homini* recta, *nouissima eius* ducunt *ad mortem*, Prou. 14[:12]. Exemplum induntibus, Luc. 16[:19].

Hic dicunt seculares quod ita bene possunt venire ad celum sicut religiosi eo quod possint tam artam viam ambulare extra religionem. Sicut intra ad quod dicitur quod ita faciliter exemplum quod equus est per se solus per satis artam viam potest ambulare sed si mugatur currus uel biga a tergo velit nolit viam tritam lutosam et spaciosam tenebit sic homo non implexus curis seculi satis sancte poterit viuere sed si mugatur ei vxor cum familia que vocatur longtarce faciem hominem dimittere viam mandatorum Dei in cuius rei figura ingressus eque philosopho cum curribus et equi minare reduxit super eos dominus aquas maris. Filii autem Israel ambit per sic in medio eius. Vnde et religiosi dicere possunt illud, [Psal. 19:8]: *Hii in curribus, et [hi] in equis; nos autem in nomine Domini* inuocabimus.